આ ક્ષેત્રમાં સફળ થવા માટે ફેમિલીએ ખૂબ સપોર્ટ કર્યો. મારા પતિએ કહેલું કે, શરુઆતનાં 3-4 વર્ષ ભલે ફાયદો ન થાય તો પણ બિઝનેસ ચાલુ જ રાખવો. અને આ ઉત્સાહથી હું ટ્રાવેલ ક્ષેત્રે આગળ વધતી ગઈ. ટ્રાવેલ ક્ષેત્રે આવી ત્યારે મારો દિકરો સિદ્ધાર્થ માત્ર 4 વર્ષનો જ હતો. મારા સાસુ (ગુણવંતીબેન શાહ) તેનાં જમવાનો, સૂવાનો, રમવાનો બધો જ ટાઇમ સાચવતાં. તેમણે સિદ્ધાર્થ ની બધી જવાબદારી ઉપાડીને મને કામ કરવા માટે મોકળું મેદાન પૂરુ પાડયું. મારા સાસુ પણ તેમની યુવાનીમાં ઓફિસ વર્ક કરતાં હતાં.